Diari Oficial de la Generalitat Valenciana


Sumari del DOGV 2396, del 28-11-1994 (1994/833161)

DECRET 226/1994, de 8 de novembre, del Govern Valencià, pel qual accepta la cessió gratuïta de la propietat de l'immoble de 565,57 metres quadrats situat a l'avinguda d'Albaida, d'Ontinyent, destinat a la construcció d'un centre de salut, realitzada per l'Ajuntament d'ontinyent.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/11/08/226/dof/vci/html**

### Dades del document

Número de DOGV
:   2396

Data del DOGV
:   28-11-1994

Secció del DOGV
:   DISPOSICIONS GENERALS

Número del document
:   1994/833161


Data del document
:   08-11-1994

Organisme emissor
:   Conselleria d'Economia i Hisenda

Tipus de document
:   Decret

DECRET 226/1994, de 8 de novembre, del Govern Valencià, pel qual accepta la cessió gratuïta de la propietat de l'immoble de 565,57 metres quadrats situat a l'avinguda d'Albaida, d'Ontinyent, destinat a la construcció d'un centre de salut, realitzada per l'Ajuntament d'Ontinyent. L'Ajuntament d'Ontinyent, en la sessió plenària realitzada el dia 14 d'octubre de 1993, acordà la cessió gratuïta a la Generalitat Valenciana de la propietat de l'immoble situat a l'avinguda d'Albaida propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 8 de novembre de 1994,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament d'Ontinyent, de l'immoble de 565,57 metres quadrats de superfície situat a l'avinguda d'Albaida, que confronta: nord, Institut de Formació Professional i terrenys cedits a Iberdrola II, SA; sud, terrenys de la Caixa d'Estalvis d'Ontinyent; est, resta del camí Fondo, i oest, avinguda d'Albaida.  
Aquesta finca s'haurà de segregar de les finques següents:  
- Finca 24.306, inscrita en el Registre de la Propietat d'Ontinyent, foli 178, tom 539, llibre 298.  
- Finca 24.712, inscrita en el Registre de la Propietat d'Ontinyent, foli 156, tom 548, llibre 304.  
Article segon  
La cessió gratuïta efectuada per l'Ajuntament d'Ontinyent es fa amb la condició de destinar l'immoble a centre de salut.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 8 de novembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI